Kiwi-kampioen ruk Mickey uit wildernis | Netwerk24
Kiwi-kampioen ruk Mickey uit wildernis
Mickey Arthur. Foto: Getty Images
Arthur, 'n voormalige afrigter van die Proteas en Pakistan, is pas aangestel as die Central Stags in Nieu-Seeland se nuwe breier.
Dis die 51-jarige se eerste pos sedert hy kort ná die Wêreldbeker-toernooi die trekpas as Pakistan se afrigter gekry het.
Die Stags is die verdedigende kampioen in Nieu-Seeland se plaaslike T20-kompetisie. Arthur sal op 1 Desember die leisels by hulle oorneem.
"Ek sien regtig baie uit daarna om my by die span aan te sluit," het Arthur luidens 'n nuusverklaring gesê.
"Ek het nog altyd groot respek vir Nieu-Seelandse krieket gehad en dit gaan baie opwindend wees om nou daar te werk. Ek beskou dit as 'n groot en goeie geleentheid vir my." – Sport24